**ՀԻՄՆԱՎՈՐՈՒՄ**

**«Հայաստանի Հանրապետության կրթության, գիտության, մշակույթի և սպորտի նախարարի 2023 թվականի փետրվարի 24-ի N 11-Ն հրամանում փոփոխություններ և լրացումներ կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի**

1. **Միջոցառման իրականացման անհրաժեշտությունը և նպատակը.**
2. Սույն միջոցառման իրականացման անհրաժեշտությունը պայմանավորված է այն հանգամանքով, որ ՀՀ Տավուշի մարզում նոր չափորոշչի ամբողջական ներդրմանը զուգահեռ սովորողների գնահատման սահմանված չափանիշների գործարկման գործընթացում ի հայտ են եկել մի շարք խնդիրներ՝ ինչպես ձևակերպումների, այնպես էլ տեխնիկական, որոնց շտկման նպատակով էլ իրականացվում են նախագծով ներկայացվող փոփոխություններն ու լրացումները:
3. **2. Կարգավորման ընթացիկ իրավիճակը և առկա խնդիրները.**

 Ներկայում գործող կարգավորմամբ սահմանվում է հանրակրթական ուսումնական հաստատություններում չափորոշչի ներդրմանը զուգահեռ գնահատման չափանիշների ներդրման ժամանակացույց, որը փոփոխության կարիք ունի՝ պայմանավորված չափորոշչի ներդրման ճանապարհային քարտեզում կատարված փոփոխություններով:

 Գործող կարգավորմամբ որպես հայտորոշիչ գնահատման ձև սահմանվում է բաց հարցերով քննարկումը, որն անհրաժեշտ է փոխարինել գործնական աշխատանքի ձևով:

 Գործող կարգավորման մեջ առկա են նաև տարբեր կետերում կրկնվող կարգավորումներ, որոնք սույն փոփոխությամբ առաջարկվում է խմբագրել:

 Սույն փոփոխությունն իրականացվում է նաև առկա մի շարք տեխնիկական խնդիրների լուծման նպատակով:

**3.Միջոցառման իրականացումից ակնկալվող արդյունքը.**

 Միջոցառման իրականացման արդյունքում ակնկալվում է չափորոշչի ներդրման ճանապարհային քարտեզին համապատասխանեցնել գնահատման չափանիշների ներդրման ժամանակացույցը, ՀՀ Տավուշի մարզում գնահատման չափանիշների ներդրման գործընթացում ծագած խնդիրների հիման վրա իրականացնել համապատասխան փոփոխություններ՝ գործընթացի իրավաչափ կազմակերպման և իրականացման նպատակով:

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն:

**«Հայաստանի Հանրապետության կրթության, գիտության, մշակույթի և սպորտի նախարարի 2023 թվականի փետրվարի 24-ի N 11-Ն հրամանում փոփոխություններ և լրացումներ կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի** **ընդունումը չի նախատեսում   պետական բյուջեի  ծախսերի ավելացում:**

**«Հայաստանի Հանրապետության կրթության, գիտության, մշակույթի և սպորտի նախարարի 2023 թվականի փետրվարի 24-ի N 11-Ն հրամանում փոփոխություններ և լրացումներ կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի ընդունմամբ այլ իրավական ակտերում փոփոխություն կատարելու անհրաժեշտություն չի առաջանում:**